Coloplast leverer 8% organisk vækst og solide resultater på tværs af alle forretningsområder Copenhagen Stock Exchange:COLO B
August 14, 2019 06:03 ET | Source: Coloplast A/S
Oven i den solide organiske vækst er driftsresultatet øget med 13% i regnskabsårets tredje kvartal til 1.438 mio. kr., svarende til en overskudsgrad på 31%. Selskabet fastholder sine finansielle forventninger til 2018/19.
I regnskabsårets tredje kvartal leverede Coloplast en organisk omsætningsvækst på 8%. Målt i danske kroner steg omsætningen 9% til 4.599 mio. kr., hvilket hovedsageligt skyldtes en positiv udvikling i kursen af amerikanske dollar over for danske kroner. I årets ni første måneder blev den organiske omsætningsvækst ligeledes 8%, og den rapporterede omsætning, målt i danske kroner, steg 9% til 13.321 mio. kr.
“Vi leverer et stærkt resultat i Europa på tværs af alle forretningsområder, tocifret vækst i USA og forbedret momentum i vores Øvrige markeder, som følge af en flot udvikling i Kina. Til sidst vil jeg gerne fremhæve vores organiske vækst i sårplejeforretningen på 8% i årets første ni måneder og tocifrede vækst i urologiforretningen i årets første ni måneder,” siger Coloplasts administrerende direktør Kristian Villumsen og fortsætter:
“Vi leverer solid vækst på tværs af alle forretningsområder, drevet af produktlanceringer og kommercielle investeringer, og vi fortsætter med at investere i kommercielle tiltag, der skal drive den fremtidige vækst.”
I forretningsområderne blev den organiske vækst i tredje kvartal henholdsvis 8% i Stomi, 7% i Kontinens, 10% i Interventionel urologi og 7% i Hud- og Sårpleje.
Geografisk set bidrog de europæiske markeder i tredje kvartal med en vækst på 5%. Andre etablerede markeder leverede en vækst på 12%, og Øvrige Markeder bidrog med en stigning på 14%.
Driftsresultatet (EBIT) for årets første ni måneder steg 11% i danske kroner til 4.077 mio. kr., svarende til en overskudsgrad på 31% mod 30% i samme periode året før. Afkastet af den investerede kapital (ROIC) efter skat før særlige poster blev 45% i årets første ni måneder mod 42% i samme periode sidste år.
Prisreform i Frankrig
Efter en gennemgang af landets tilskudssystem har det franske sundhedsministerium offentliggjort nye klassifikationer og priser for stomi-, kontinens- og sårplejeprodukter i Frankrig. Prisreformen medfører en gennemsnitlig nedsættelse af Coloplasts priser i Frankrig på ~9% pr. 1. juli 2019 for stomi- og kontinensprodukter og på ~2% pr. 1. juni 2019 for sårplejeprodukter.
Uændrede finansielle forventninger for 2018/19
Coloplast forventer fortsat en organisk omsætningsvækst på ~8% i faste valutakurser og en rapporteret vækst på ~9% i danske kroner.
Hoved- og nøgletal (Mio. DKK) 2018/19
9 mdr. 2017/18
9 mdr. Ændring
Nettoomsætning 13.321 12.215 9%
Driftsresultat (EBIT) 4.077 3.676 11%
Overskudsgrad (EBIT %)
(faste valutakurser) 31% -
(DKK) 31% 30%
Periodens resultat 3.080 2.806 10%
Salgsudvikling pr. forretningsområde
Mio. kr. 2018/19
9 mdr. Organisk vækst Rapporteret vækst
Stomi 5.317 4.943 7% 8%
Kontinens 4.811 4.406 8% 9%
Interventionel urologi 1.476 1.308 10% 13%
Hud- & Sårpleje 1.717 1.558 9% 10%
Omsætning 13.321 12.215 8% 9%
Forventninger 2018/19 Forventninger 2018/19 (DKK)
Salgsvækst ~8% (organisk) ~9%
Overskudsgrad (EBIT %) 30-31% (faste valutakurser) ~31%
Anlægsinvesteringer - ~700
Skattesats - ~23%
2018_2019_Q3_PM_DA